CELEX: 52015JC0027
Language: mt
Date: 2015-07-01
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

IL-KUMMISSJONI EWROPEA
            Brussell, 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Proposta Konġunta għal
            REGOLAMENT TAL-KUNSILL
            li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
            
               
         
         
            
               MEMORANDUM TA’ SPJEGAZZJONI
            
            
               (1)Fit-2 ta' Marzu 2011 il-Kunsill adotta r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja, biex jiġu implimentati l-miżuri previsti fid-Deċiżjoni 2011/137/PESK tat-28 ta' Frar 2011. 
            
            
               (2)Id-Deċiżjoni tal-Kunsill (PESK) XXX/2015 lestiet rieżami tal-persuni u l-entitajiet elenkati fl-Annessi II u IV tad-Deċiżjoni 2011/137/PESK. Permezz ta' din id-Deċiżjoni l-miżuri restrittivi imposti mid-Deċiżjoni 2011/137/PESK, kif emendata, jiġu wkoll ikkonsolidati fi strument legali ġdid. Ir-Regolament 204/2011 qed jiġi emendat sabiex jittieħed kont tal-elementi rilevanti tad-Deċiżjoni (PESK) XXX/2015
            
            
               (3)Hemm bżonn azzjoni ulterjuri mill-Unjoni sabiex din l-emenda tiġi implimentata.
            
            
               (4)Għalhekk, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea għandhom jipproponu li jiġi emendat ir-Regolament (KE) Nru 204/2011 skont dan.
            
            
               2015/0143 (NLE)
            
            
               Proposta Konġunta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
            
            
               IL-KUNSILL TAL-UNJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
            
            
               Wara li kkunsidra d-Deċiżjoni tal-Kunsill 2011/137/PESK tat-28 ta’ Frar 2011 dwar miżuri restrittivi fid-dawl tas-sitwazzjoni fil-Libja
                  1
               ,
            
            
               Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, u l-Kummissjoni Ewropea,
            
            
               Billi:
            
            
               (1)Ir-Regolament tal-Kunsill (UE) Nru 204/2011
                  2
                jimplimenta ċerti miżuri previsti fid-Deċiżjoni 2011/137/PESK.
            
            
               (2)Id-Deċiżjoni tal-Kunsill (PESK) XXX/2015 lestiet rieżami tal-persuni u l-entitajiet elenkati fl-Annessi II u IV tad-Deċiżjoni 2011/137/PESK. Permezz ta' din id-Deċiżjoni l-miżuri restrittivi imposti mid-Deċiżjoni 2011/137/PESK, kif emendata, jiġu wkoll ikkonsolidati fi strument legali ġdid. Hija meħtieġa emenda teknika fir-Regolament 204/2011 biex jallinja ruħu mad-Deċiżjoni (PESK) XXX/2015. 
            
            
               (3)Din l-emenda taqa' fil-kamp ta' applikazzjoni tat-Trattat dwar il-Funzjonament tal-Unjoni Ewropea u hija meħtieġa azzjoni regolatorja fil-livell tal-Unjoni sabiex tiġi implimentata, b'mod partikolari bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
            
            
               (4)Għalhekk ir-Regolament (UE) Nru 204/2011 għandu jiġi emendat kif meħtieġ, 
            
            
         
         
            
               ADOTTA DAN IR-REGOLAMENT:
            
            
               Artikolu 1
            
            
               Ir-Regolament (UE) Nru 204/2011 jiġi emendat kif ġej:
            
            
            
               (1)Fl-Artikolu 3(2), il-punt (c) jinbidel b'dan li ġej:
            
            
            
            
               "(c) l-għoti ta' assistenza teknika, finanzjament jew assistenza finanzjarja marbuta ma' 
            
            
               (i) 
                     tagħmir militari, inklużi armi u materjal relatat li ma jaqgħux fil-kamp ta' applikazzjoni tal-paragrafu (b) u intiżi biss għas-sigurà jew bħala assistenza għad-diżarm għall-Gvern Libjan, kif approvat bil-quddiem mill-Kumitat tas-Sanzjonijiet;  
            
            
               (ii) 
                     tagħmir militari mhux letali intiż biss għas-sigurà jew bħala assistenza għad-diżarm għall-Gvern Libjan;"
            
            
               Artikolu 2
            
            
               (2)
                     Fl-Artikolu 8(1), il-frażi tal-bidu tiġi sostitwita b’dan li ġej:
            
            
               "B'deroga mill-Artikolu 5, fir-rigward ta' persuni, entitajiet jew korpi elenkati fl-Annessi II u VI, l-awtoritajiet kompetenti fl-Istati Membri, kif elenkati fl-Anness IV, jistgħu jawtorizzaw ir-rilaxx ta' ċerti fondi jew riżorsi ekonomiċi ffriżati, jekk jiġu ssodisfati l-kundizzjonijiet li ġejjin:"
            
            
               (3)
                     L-Artikolu 8(1)(c) jinbidel b'dan li ġej:
            
            
            
               “(c) 
                     il-garanzija jew is-sentenza mhix għall-benefiċċju ta' persuna, entità jew korp elenkati fl-Anness II jew III;”
            
            
               (4)
                     L-Artikolu 8(2)(c) jinbidel b'dan li ġej: 
            
            
            
               “(c) 
                     id-deċiżjoni ma tkunx għall-benefiċċju ta' persuna fiżika jew ġuridika, entità jew korp elenkati fl-Anness II jew III;”
            
            
         
         
            
               (5)
                     L-Artikolu 8b(2)(a) jinbidel b'dan li ġej:
            
            
               “(a)
                     l-awtorità kompetenti kkonċernata stipulat li l-pagament ma jiksirx l-Artikolu 5(2); ”
            
            
            
               Artikolu 3
            
            
               Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L 58, 3.3.2011, p. 53.
               
               
                  
                     (2)
                  
                        Ir-Regolament tal-Kunsill (UE) Nru 204/2011 tat-2 ta' Marzu 2011 dwar miżuri restrittivi fid-dawl tas-sitwazzjoni fil-Libja (ĠU L 58, 3.3.2011, p. 1).